《挽陈翼所总戎邑人 其四》
明代·尹守衡

壮岁相从尚几人，须眉长想旧精神。可怜燕市千金骨，化作龙精一段尘。

白草黄云同惨淡，凄风苦雨共悲辛。君恩此日河山远，莫道沙场不见春。

作者简介：尹守衡，字用平。东莞人。明神宗万历十年（一五八二）举人，署清溪教谕，官至赵府审理。辞归。有《史窃》、《懒庵集》。年八十三卒。清温汝能《粤东诗海》卷三八有传。